ኤፍ.ቢ.ሲ) በቀላሉ በቤት ወስጥ በሚዘጋጁ ውህዶች ፀጉራችን እንዲያድግ እና እንዳይሳሳ ማደረግ እንችላለን።
1. የቀይ ሽንኩርት ጭማቂ፦ ሽንኩርት ከምግብነት ባለፈ ፀጉራችን እንዲበዛ እና እንዲያድግ የማደርግ ጠቀሜታ አለው። ይህም በውስጡ ባለው ሰልፈር አካማኝነት ፀጉር እንዲያድግ ስለሚያደርግ ነው አዘገጃጀት፦ ብዛታቸው ከሁለት እስከ አራት የሚሆን ቀይ ሸንኩርት ከላጥን በኋላ ሽንኩርቱን በመጭመቅ ጭማቂውን ማውጣት ያዘጋጀነውን የሽንኩርት ጭማቂ የጸጉራችን ስር ላይ በመቀባት ማሻሸት። የሽንኩርቱን ጭማቂ ተቀብተን ከ15 ደቂቃ እስከ አንድ ሰዓት ማቆየት። ከዚያም ፀጉራችንን በንጹህ ውሃ እና በፀጉር ሻምፖ ወይንም ሳሙና መታጠብ።ለጸጉራችን እድገት ቀይ ሽንኩርትን ለመጠቀም የሚያስችሉን ተጨማሪ አዘገጃጀት፦ አራት ወይንም አምስት ራስ ሽንኩት ልጠን መክተፍ። አንድ ሊትር ውሃ ማፍላት። የተከተፈውን ሸንኩርት በፈላው ውሃ ውስጥ በመጨመር አንድ ላይ ከአምስት እስከ አስር ደቂቃ ድረስ እንዲፈላ ማድረግ። ያፈላነውን ሽንኩርት ለብ እንዲል ማድረግ። ፀጉራችንን በሻምፖ ከታጠብን በኋላ ባፈላነው የሽንኩርት ውሃ መታጠብ። ሽንኩርቱ የሚፈጥረውን ሽታ መቋቋም ከቻልን ለአንድ ቀን በጸጉራችን ላይ የጨመርነውን የፈላ የሽንኩርት ውሃ ሳንታጠብ ብንውል ይመከራል ይህን ማድረግ የማንችል ግን ቢያንስ ለ15 ደቂቃ ያህል እንዲቆይ በማድረግ መታጠብ። ሽንኩርት ጸጉራችን እንዲያምር ብቻ ሳይሆን የተነቃቀሉ ፀጉሮችም እንደገና እንዲበቅሉ እና እንዲያድጉ ያደርጋል።
2. የድንች ጭማቂ፦ የድንች ጭማቂ ሌላኛው በቀላሉ በቤት ውስጥ በማዘጋጀት ፀጉራችን እንዲያድግ የሚረዳን መድሃኒት ነው። ድንች ውስጡ ቪታሚን "ኤ"፣ "ቢ" እና "ሲ" ስላለው ለፀጉራችን እድገት ተመራጭ ያደርገዋል። አዘገጃጀት፦ሶስት ወይንም አራት ራስ ድንች ከላጥን በኋላ በመጭመቅ ጭማቂውን ለብቻ ማውጣት። የድንቹን ጭማቂ የፀጉራችን ስር በመቀባት ማሸት ከዚያ በኋላ ሳናጥበው ቢያንሰ ለ15 ደቂቃ ካቆየን በኋላ በንጹህ ውሃ መታጠብ። በተጨማሪም የድንች ጭማቂውን ለማዘጋጀት የሚያግዙን ዘዴዎች፦ የሚያስፈልጉ ቁሳቁሶች፦ ሶስት ራስ ድንች፣ የአንድ እንቁላል አስኳል እና አንድ የሻይ ማንኪያ ማር። አዘገጃጀት ድንቹን በመጭመቅ ጭማቂውን ማዘጋጀት፣ የእንቁላል አስኳሉን እና ማሩን በድንች ጭማቂው ውስጥ በመጨመር በድንብ ማዋሃድ። ውህዱን በፀጉራችን ስር ላይ በመቀባት ለግማሽ ሰዓት ያህል ማቆየት። ንጹህ ውሃ እና ሻምፖ በመጠቀም የድንች ጭማቂውን መታጠብ ማር እና እንቁላልን በድንች ጭማቂ ላይ ደባልቆ መጠቀም ጸጉራችን እንዲያድግ ከማድረግ በተጨማሪ የጸጉር ድርቀትንም ይከላከላል።
FBC